b'\n_START_ARTICLE_\nSyytt\xc3\xa4j\xc3\xa4 (televisiosarja)\n_START_PARAGRAPH_\nSyytt\xc3\xa4j\xc3\xa4 (saks. Der Staatsanwalt) on saksalainen rikossarja, jota on tuotettu vuodesta 2005 alkaen. Sarja on ZDF:n ja Odeon Filmin tuotantoa. Sarjaa on kuvattu seitsem\xc3\xa4n tuotantokautta, jaksoja on yhteens\xc3\xa4 28._NEWLINE_Sarjan p\xc3\xa4\xc3\xa4henkil\xc3\xb6 on syytt\xc3\xa4j\xc3\xa4 Bernd Reuther (Rainer Hunold), joka palaa ty\xc3\xb6n per\xc3\xa4ss\xc3\xa4 vanhaan kotikaupunkiinsa Wiesbadeniin, josta h\xc3\xa4n on pysytellyt ik\xc3\xa4vien muistojen takia poissa jo vuosikymmeni\xc3\xa4. Entisess\xc3\xa4 el\xc3\xa4m\xc3\xa4ss\xc3\xa4\xc3\xa4n h\xc3\xa4n oli onnellinen, kunnes traaginen onnettomuus hajotti h\xc3\xa4nen perheens\xc3\xa4. Reuther riitaantui my\xc3\xb6s silloin teini-ik\xc3\xa4isen poikansa Thomasin (Marcus Mittermeier) kanssa. Is\xc3\xa4n poissaollessa pojasta on tullut poliisi, joka on ylennetty murharyhm\xc3\xa4n komisarioksi. Bernd Reutherin assistentti Corinna Nagold (Antje Schmidt) py\xc3\xb6ritt\xc3\xa4\xc3\xa4 syytt\xc3\xa4j\xc3\xa4n toimistoa. Pojan murharyhm\xc3\xa4n t\xc3\xa4rke\xc3\xa4t linkit ovat kollegat Kerstin Klar (Fiona Schwartz) ja Susanne Selbach (Radost Bokel)._NEWLINE_Suomessa sarjaa on esitt\xc3\xa4nyt aiemmin Yle TV2. Kes\xc3\xa4st\xc3\xa4 2014 alkaen esityskanavana on Yle TV1, jonka ohjelmistoon saksalaisdekkarit siirtyiv\xc3\xa4t vuoden 2014 alussa.'